Cosmogonia
Cosmogonia (Graece: κοσμογονία "mundi generatio") varios modos significat, quibus mundi origo mythis aut viis scientificis (rationaliter) explicetur. Cosmologia est scientia, quae viis physicae et astronomiae originem structuramque hodiernam universi indagat. Cuius disciplina partialis originem et evolutionem siderum inquirens etiam Cosmogonia dicitur. Saepius autem notio Cosmogoniae adhibetur, ut quaedam providentia divina adumbretur, cui rei et fabulae et doctrinae scientificae pariter usui esse possunt.